钦定古今图书集成/明伦汇编/官常典/第059卷 > 中山孝王兴
## 钦定古今图书集成/明伦汇编/官常典/第059卷 > 中山孝王兴

按《汉书》本传：“中山孝王兴，建昭二年王为信都王，十
四年徙中山。成帝之议立太子也，御史大夫孔光以
为《尚书》有殷及王，兄终弟及，中山王元帝之子，宜为
后。成帝以中山王不材，又兄弟不得相入庙，外家王
氏与赵昭仪皆欲用哀帝为太子，故遂立焉。上乃封
孝王舅冯参为宜乡侯，而益封孝王万户，以慰其意。”
三十年薨，子衎嗣。七年，哀帝崩，无子，征中山王衎入
即位，是为平帝。太皇太后以帝为成帝后，故立东平
思王孙桃乡顷侯子成都为中山王，奉孝王后。王莽
时绝。